pythainlp/thai_wikipedia_clean_20230101 huggingface dataset:
นอกจากนี้แล้ว ส้มเขียวหวานยังมีชื่อเรียกอื่น ๆ อีกตามพื้นที่ทำการเพาะปลูก เช่น "ส้มแก้วเกลี้ยง", "ส้มจันทบูร", "ส้มแป้นกระดาน", "ส้มแสงทอง", "ส้มแป้นเกลี้ยง", "ส้มจุก" หรือ "ส้มบางมด" เป็นต้น
พันธุ์ย่อย.
พันธุ์ส้มบางมด.
เป็นพันธุ์ที่นิยมปลูกกันทั่วไป ติดผลดกขนาดผลปานกลาง ทรงผลค่อนข้างกลมถึงแป้นเล็กน้อย ผิวผลสีเขียวอมเหลือง แต่เมื่อปลูกทางภาคเหนือผิวผลจะมีสีเหลืองเข้ม ผิวเรียบ ก้นผลราบถึงเว้าเล็กน้อย กลีบแยกออกจากกันง่าย เนื้อผลสีส้ม ชานนิ่ม ฉ่ำน้ำ รสชาติหวาน อมเปรี้ยว
พันธุ์ส้มโชกุน.
ส้มโชกุน เป็นพันธุ์ที่เหมาะสำหรับปลูกทางภาคใต้ รู้จักกันในชื่อ ส้มสายน้ำผึ้ง หรือส้มเพชรยะลา ลักษณะทรงต้นและขนาดต้นใกล้เคียงกับส้มเขียวหวาน แต่ทรงพุ่มค่อนข้างจะหนากว่า กิ่งและใบตั้งขึ้น ใบมีขนาดเล็กกวาส้มเขียวหวาน แต่สีใบเขียวเข้มกว่า
ส้มโชกุนแหลมทอง พื้นที่ปลูกเดิมอยู่ในจังหวัดราชบุรี เป็นส้มที่มีลำต้นขนาดใหญ่ ออกดอกติดผลค่อนข้างยาก ขนาดผลปานกลาง และมีรสชาติหวานจัด
โดยลักษณะทั่วไปของส้มเขียวหวานมีรูปกลมมน แป้นเล็กน้อย ฐานผลกลมมน ด้านล่างเป็นแอ่งตื้น ๆ ผิวผลเรียบ มีเปลือกบาง เนื้อส้มภายในเป็นสีส้มอมทอง ฉ่ำน้ำ กลีบแยกออกจากกันได้โดยง่าย มีรสชาติอร่อยหวานอมเปรี้ยวเล็กน้อย เมื่อแกะออกมาแล้วกลิ่นจะติดจมูก ทำให้เป็นที่นิยมกันเป็นอย่างมาก ทั้งในรูปของผลไม้สดและในรูปของน้ำส้มคั้น ซึ่งนอกจากจะให้คุณค่าทางอาหารสูงแล้ว การบริโภคในลักษณะที่รวมทั้งเส้นใยและกากจะเป็นยาระบายอ่อน ๆ ได้เป็นอย่างดีอีกด้วย
ปกติส้มเขียวหวานไม่ชอบน้ำขัง จึงเจริญเติบโตได้ดีในดินที่มีการระบายน้ำดี ได้แก่ ดินร่วน ดินร่นปนทราย ดินเหนียวที่ปรับปรุงสภาพให้เหมาะสม เป็นไม้ผลที่ต้องการน้ำสม่ำเสมอ ดังนั้นพื้นที่ปลูกจึงควรมีแหล่งน้ำอย่างเพียงพอ
ระยะปลูกและหลุมปลูก.
ส้มเขียวหวานที่ปลูกในพื้นที่ลุ่ม ขนาดทรงพุ่มมักจะไม่ใหญ่มากนักควรปลูกกลางร่อง โดยใช้ในระยะระหว่างต้น 3-4 เมตรส่วนส้มเขียวหวานที่ปลูกในพื้นที่ดอนส่วนมากจะมีทรงพุ่มค่อนข้างใหญ่และอายุยืน จึงใช้ระยะปลูกระหว่าต้น 4 เมตร ระหว่างแถว 6 เมตร หลุมการปลูกควรขุดให้มีความกว้าง ยาว และลึก ประมาณ 50 เซนติเมตร ผสมดินปลูกด้วยปุ๋ยคิกหรือปุ๋ยหมักที่ย่อยสลายดีแล้วอัตรา 10 กิโลกรัม ปุ๋ยร็อคฟอสเฟต 500 กรัม และปุ๋ยสูตร 15-15-15 อัตรา 100 กรัม คลุกเคล้าให้เข้ากับดิน แล้วกลบลงไปในหลุมจนเต็มปากหลุมทิ้งไว้ในระยะหนึ่งจนดินยุบตัวคงที่แล้วจึงเติมดินผสมลงไปอีกจนเต็มเสมอปากหลุม
การให้น้ำ.
เมื่อต้นส้มเขียวหวานโตแล้วการให้น้ำก็ยังคงให้อย่างสม่ำเสมอ ทั้งนี้ขึ้นอยู่กับระยะการเจริญเติบโตและสภาพทั่วๆไป เช่น ในระยะก่อนออกดอก จะต้องการน้ำน้อย เพื่อให้มีช่วงเก็บสะสมอาหาร แต่เมื่อติดผลแล้วส้มจะต้องการน้ำมากขึ้นเรื่อยๆจนถึงผลแก่ เมื่อผลส้มเข้าสีแล้วถ้าลดปริมาณน้ำลงจากปกติจะช่วยให้ผลส้มแก่เร็วขึ้น และควรงดให้น้ำก่อนเก็บเกี่ยวประมาณ 2 สัปดาห์ เพื่อช่วยทำให้ส้มมีรสหวานมากขึ้น ในทางตรงกันข้ามถ้าเพิ่มปริมาณน้ำในดินชุ่มชื้นอยู่เสมอจะช่วยชะลอการสุกของผลส้มได้ประมาณ 20 วัน วิธีการให้น้ำส้มเขียวหวานมีหลายวิธี ขึ้นอยู่กับความเหมาะสม เช่น การให้น้ำทางสายยาง การใช้เรือรดน้ำ การให้น้ำด้วยระบบสปริงเกอร์ เป็นต้น ส่วนช่วงเลาการให้น้ำที่เหมาะสมคือ ระหว่างเวลา 08.00-10.00และ 14.00-16.00 น.
การออกดอกติดผล.
ปกติส้มเขียวหวานสามารถออกดอกออกติดผลได้ตั้งแต่ปีแรกของการปลูก แต่ไม่นิยมเก็บไว้ เพราะจะทำให้ต้นโทรม ไม่เจริญเติบโต จึงควรปลิดดอกทิ้งทั้งหมด จนกระทั่งเมื่อส้มอายุได้ 3ปีจึงให้ติดผลได้ เพราะต้นใหญ่ขึ้นและแข็งแรงพอที่จะให้ติดผลได้ ปัจจุบันสามารถทำให้ส้มเขียวหวานออกนอกฤดูกาลได้โดยการบังคับการให้น้ำ กล่าวคือ หลังจากการให้น้ำแล้วอีกประมาณ 10 เดือน ก็จะเก็บเกี่ยวผลได้ ดั้งนั้นถ้าต้องการให้ส้มเขียวหวานแก่ในเดือนใดก็จะนับย้อนหลังไปประมาณ 10 เดือนแล้วเริ่มควบคุมการให้น้ำ ก็จะทำให้ส้มเขียวหวานออกดอกออกผลตรงตามเวลาที่ต้องการ
การค้ำกิ่ง.
หลังจากส้มเขียวหวานติดผลควรได้ทำการค้ำกิ่ง เพื่อช่วยป้องกันกิ่งฉีกขาดหรือหัก เนื่องจากน้ำหนักของผลที่ติดอยู่บนต้นมีแรงเหวี่ยงโยนสูงมาก หากมีลมพัดจะยิ่งทำให้ฉีกขาดได้มากขึ้น และยังช่วยยกระดับของผลให้สูงจากพื้นดินเพื่อลดความเสียหายอันเนื่องมาจากโรคและแมลงได้อย่างมาก
โรคและแมลงศัตรู.
โรคและแมลงศัตรูนับเป็นปัจจัยหนึ่งที่มีผลต่อการเจริญเติบโตของต้นส้มเขียวหวาน ปริมาณและคุณภาพของผลผลิต และเป็นอุปสรรคต่อการผลิตส้มเขียวหวานให้มีคุณภาพดี เนื่องจากโรคและแมลงสามารถเข้าทำลายส้มได้ทุกระยะการเจริญเติบโตและทำลายได้ทุกส่วนของต้นส้ม รวมทั้งผลส้มด้วย ดังนั้นเกษตรกรควรได้ศึกษาและวางแผนควบคุมกำจัดโรคและแมลงศัตรูส้มไว้เสมอ สำหรับโรคและแมลงศัตรูที่สำคัญ ได้แก่ โรครากเน่าโคนเน่า โรคกรีนนิ่ง โรคแคงเกอร์ โรคทริสเทซ่า หนอนชอนใบ หนอมแก้วส้ม เพลี้ยไฟ ไรสนิมส้ม เพลี้ยอ่อน เพลี้ยหอย เพลี้ยไก้แจ้ส้ม หนอนเจาะสมอฝ้าย ไรเหลืองส้ม เป็นต้น
ผลส้มเขียวหวานจะเริ่มเก็บเกี่ยวได้เมื่ออายุ 8-10 เดือน นับจากวันออกดอก ผิวส้มจะมีสีเขียวอมเหลืองหรือสีเหลืองเข้ม และความแข็งของผลลดลง วิธีการเก็บเกี่ยว ให้ใช้กรรไกรคมๆตัดที่ก้านผล ไม่ควรดึงหรือเด็ดเพราะจะทำให้ขั้วผลแยกตัวออกจากส่วนเนื้อ ขั้วผลฉีกเป็นแผล อันเป็นช่องทางให้เกิดโรคผลเน่าภายหลังเก็บเกี่ยวได้ง่าย
ส้มเขียวหวาน มีสรรพคุณทางยาและโภชนาการ ตรงที่ผลนำมารับประทานหรือคั้นน้ำดื่มมีรสชาติเปรี้ยวอมหวานบรรเทาอาการกระหายน้ำ ป้องกันโรคหวัดและการติดเชื้อแบคทีเรีย ลดปริมาณโคเลสเตอรอลในโลหิต ช่วยระบบย่อยอาหารของร่างกาย ระบายได้มีแก้อาการท้องผูก และมีคุณค่าทางอาหาร ส้มเขียวหวานน้ำหนัก 100 กรัม ให้วิตามินซี 42 มิลลิกรัม
Citrus × tangerina
วัดศรีชุม สุโขทัย
ไอเอิร์น แมน แมทช์
ไอรอน แมน แมทช์ เป็นแมทช์การปล้ำของมวยปล้ำอาชีพ ที่ตรงกับการตั้งไปเป็นจำนวนเฉพาะเวลาที่มักจะ 30 หรือ 60 นาทีโดยมีคู่แข่งที่มีการตัดสินใจมากที่สุดในตอนท้ายของเวลาที่ผู้ชนะที่มีชื่อปรากฏ ในโอกาสของการดึงให้การตายฉับพลัน "กดสุดท้าย" อาจจะมีการร้องขอโดยทั้งสองด้านกับที่อื่น ๆ สามารถที่จะยอมรับหรือปฏิเสธ หรืออำนาจตามกฎที่สามารถสั่งตรงไปสู่การทำงานล่วงเวลาในกรณีใด ๆ แชมป์การแข่งขันถ้ามีเสมอ
แมทช์การปล้ำนี้เป็นแบบตัวต่อตัว ไม่มีกฎกติกา ไม่มีการเคาน์เอ้าน์ และจะกำหนดเวลาการปล้ำประมาณ 30 - 60 นาที โดยนักมวยปล้ำคนไหนสามารถ ทำให้คู่ต่อสู้ยอมแพ้ หรือจับคู่ต่อสู้กด 1 - 3 ก็จะได้คะแนน 1 แต้ม เมื่อหมดเวลาที่กำหนด นักมวยปล้ำคนไหนสะสมคะแนนได้มากที่สุด ก็จะถือว่าเป็นผู้ชนะ
รายชื่อละครโทรทัศน์ทางช่อง 3 เอชดี
ช่อง 3 เอชดี (ชื่อเดิม: สถานีวิทยุโทรทัศน์ไทยทีวีสีช่อง 3) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 3 ที่อวสานไปเมื่อประมาณ 1 ปี ถึง 5 ปีที่แล้ว จะถูกนำมาออกอากาศอีกครั้งในช่วงเวลาตอนบ่ายในวันจันทร์ถึงศุกร์ด้วย
ต่อไปนี้เป็นรายชื่อละครโทรทัศน์ที่ออกอากาศทางสถานีวิทยุโทรทัศน์ไทยทีวีสีช่อง 3 ตั้งแต่ปี พ.ศ. 2540 ถึงปัจจุบัน ส่วนละครตั้งแต่ปี พ.ศ. 2519 - พ.ศ. 2539 จะถูกซ่อนทั้งหมดในบทความเนื่องจากบทความนี้ยาวมาก อาจทำให้ไม่สะดวกต่อการอ่านบทความ
ละครที่ออกอากาศปี 2546.
ปี 2546 : วันจันทร์ - วันอังคาร เวลา 20.15 - 22.20 น. , วันจันทร์ - วันพุธ เวลา 20.15 - 22.20 น..
หมายเหตุ เริ่มตั้งแต่ มีนาคม - พฤษภาคม 2546 อยู่ระหว่างทุกวันพฤหัสบดี - วันศุกร์ ในละครชุด รักใสๆ หัวใจ 4 ดวง ภาค 1 - ภาค 2 ในระยะเวลาในช่วงนี้
ปี 2546 : วันจันทร์ - วันอังคาร เวลา 20.15 - 22.20 น..
หมายเหตุ เริ่มตั้งแต่ มิถุนายน 2546 เป็นต้นไป
ปี 2546 : วันพุธ - วันพฤหัสบดี เวลา 20.15 - 22.20 น..
ปี 2546 : วันเสาร์ - วันอาทิตย์ เวลา 20.15 - 22.20 น..
หมายเหตุ เริ่มตั้งแต่ มกราคม - พฤษภาคม 2546 อยู่ระหว่างทุกวันพฤหัสบดี - วันศุกร์ ในละครชุด รักใสๆ หัวใจ 4 ดวง ภาค 1 - ภาค 2 ในระยะเวลาในช่วงนี้
ปี 2546 : วันศุกร์ - วันอาทิตย์ เวลา 20.15 - 22.20 น..
ละครที่ออกอากาศปี 2552.
ปี 2552 : วันศุกร์ - วันอาทิตย์ เวลา 20.30 - 22.30 น..
หมายเหตุ ตั้งแต่ มกราคม - กรกฎาคม 2552
ปี 2552 : วันศุกร์ เวลา 20.30 - 22.30 น. วันเสาร์ - วันอาทิตย์ เวลา 20.15 - 22.30 น..
หมายเหตุ เริ่มตั้งแต่ สิงหาคม 2552 เป็นต้นไป
ปี 2552 : วันจันทร์ - วันศุกร์ เวลา 19.15 - 20.00 น..
หมายเหตุ ตั้งแต่ มกราคม - ตุลาคม 2552
ปี 2552 : วันจันทร์ - วันศุกร์ เวลา 19.00 - 20.00 น..
หมายเหตุ เริ่มตั้งแต่ พฤศจิกายน 2552 เป็นต้นไป
ละครที่ออกอากาศปี 2554.
ปี 2554 : วันจันทร์ - วันอังคาร เวลา 20.30 - 22.45 น..
หมายเหตุ ในช่วงเดือนพฤศจิกายน - เดือนธันวาคม ปี 2554 เป็นช่วงที่ประเทศไทยประสบกับวิกฤตมหาอุทกภัยในหลายจังหวัด ทำให้การออกอากาศละครหลังข่าวถูกลดเวลาลงโดยปรับเวลาออกอากาศเป็น 20.30 - 22.00 น. ซึ่งเวลาที่ถูกตัดไปนั้นได้ไปเพิ่มเวลาของรายการข่าวสามมิติ เพื่อให้ทันสถานการณ์ในขณะนั้น
ปี 2554 : วันพุธ - วันพฤหัสบดี เวลา 20.30 - 22.45 น..
ปี 2554 : วันศุกร์ เวลา 20.30 - 22.45 น. วันเสาร์ - วันอาทิตย์ เวลา 20.15 - 22.45 น..
ปี 2554 : วันศุกร์ เวลา 20.30 - 22.45 น. วันเสาร์ - วันอาทิตย์ เวลา 20.15 - 22.30 น..
หมายเหตุ ในช่วงเดือนพฤศจิกายน - เดือนธันวาคม ปี 2554 เป็นช่วงที่ประเทศไทยประสบกับวิกฤตมหาอุทกภัยในหลายจังหวัด ทำให้การออกอากาศละครหลังข่าวถูกลดเวลาลงโดยวันศุกร์ปรับเวลาออกอากาศเป็น 20.30 - 22.00 น. ส่วนวันเสาร์และวันอาทิตย์ปรับเวลาออกอากาศเป็น 20.15 - 21.45 น. ซึ่งเวลาที่ถูกตัดไปนั้นได้ไปเพิ่มเวลาของรายการข่าวสามมิติ เพื่อให้ทันสถานการณ์ในขณะนั้น
ปี 2554 : วันจันทร์ - วันศุกร์ เวลา 18.30 - 20.00 น..
ละครที่ออกอากาศปี 2555.
ปี 2555 : วันศุกร์ เวลา 20.30 - 22.45 น. วันเสาร์ - วันอาทิตย์ เวลา 20.15 - 22.30 น..
หมายเหตุ ตั้งแต่เดือนมกราคมถึงเดือนมิถุนายน 2555
ปี 2555 : วันศุกร์ - วันอาทิตย์ เวลา 20.15 - 22.45 น..
หมายเหตุ ตั้งแต่วันที่ 1 กรกฎาคม 2555 เป็นต้นไป
ละครที่ออกอากาศปี 2556.
ปี 2556 : วันจันทร์ - วันอังคาร เวลา 20.30 - 22.45 น..
ปี 2556 : วันพุธ - วันพฤหัสบดี เวลา 20.30 - 22.45 น..
ปี 2556 : วันจันทร์ - วันศุกร์ เวลา 18.45 - 20.00 น..
ละครที่ออกอากาศปี 2563.
ตั้งแต่วันเสาร์ที่ 29 สิงหาคม 2563 เป็นต้นไป ละครหลังข่าวทุกเรื่องจะเพิ่มช่วงเบรก จาก 5 เบรก จะเพิ่มเป็น 6 เบรก แต่ระยะเวลาออกอากาศยังคงเดิมที่ 1 ชั่วโมง 30 นาที (ยกเว้นละครหลังข่าววันจันทร์ - อังคาร ที่จะมีระยะเวลาออกอากาศ 2 ชั่วโมงเต็ม นับตั้งแต่วันจันทร์ที่ 14 กันยายน 2563 เป็นต้นไป)
ละครที่กลับมาออกอากาศซ้ำอีกครั้งทาง ช่อง 3 SD (28).
ปี 2560 - ปี 2561 : วันจันทร์ - วันศุกร์ เวลา 09.30 - 11.30 น..
ปี 2560 - ปี 2561 : วันจันทร์ - วันศุกร์ เวลา 11.30 - 13.30 น..
วันจันทร์ - วันศุกร์ เวลา 16.45 - 18.00 น..
วันจันทร์ - วันพฤหัสบดี เวลา 18.20 - 19.10 น. และวันศุกร์ เวลา 18.00 - 19.00 น..
วันจันทร์ - วันพฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น..
วันเสาร์ - วันอาทิตย์ เวลา 09.30 - 11.00 น. (เริ่มตั้งแต่วันที่ 11 พฤษภาคม 2562 เป็นต้นไป).
วันเสาร์ - วันอาทิตย์ เวลา 18.20 - 20.15 น..
ลิลลี่ คอลลินส์
วัดช้างล้อม
วัดช้างล้อม อาจหมายถึง:
แมลงสาบมาดากัสการ์
แมลงสาบมาดากัสการ์ (, เรียกสั้น ๆ ว่า Hissing cockroach หรือ Hisser) เป็นแมลงชนิดหนึ่ง มีชื่อวิทยาศาสตร์ว่า "Gromphadorhina portentosa" อยู่ในวงศ์แมลงสาบยักษ์ (Blaberidae) อันดับแมลงสาบ (Blattodea)
แมลงสาบมาดากัสการ์เป็นแมลงสาบที่ไม่มีปีก ไม่มีแม้แต่แผ่นปีกเล็กปรากฏให้เห็นในระยะใดระยะหนึ่งของชีวิตหลังจากฟักจากไข่ ตัวเต็มวัยมีลำตัวสีน้ำตาลเข้ม และมีสีส้มอมเหลืองพาดอยู่ด้านบนของส่วนท้อง ตัวเต็มวัยมีขนาดลำตัวยาวได้ถึง 7-10 เซนติเมตร และมีน้ำหนักตัว 20-25 กรัมโดยประมาณ
เป็นแมลงสาบที่เคลื่อนไหวได้ช้า มีกลิ่นฉุนเล็กน้อย และไม่ทำร้ายมนุษย์ จึงมีผู้นิยมนำมาเลี้ยงเป็นสัตว์เลี้ยง เพราะความแปลก
โดยปกติอาศัยอยู่ใต้ซากใบไม้ที่หล่นปกคลุมผิวดินในป่า อันเป็นแหล่งอาศัยธรรมชาตินอกบ้านที่อยู่อาศัยของมนุษย์ กินซากลูกไม้ ใบไม้ หรือผลไม้ที่หล่นอยู่ในบริเวณป่า อย่างไรก็ตามแมลงสาบชนิดนี้ก็เหมือนแมลงสาบทั่วไป คือ กินอาหารได้เกือบทุกชนิดขึ้นกับสิ่งแวดล้อมรอบข้าง กิจกรรมส่วนใหญ่รวมทั้งกิจกรรมออกหาอาหารเกิดขึ้นในเวลากลางคืน ส่วนในเวลากลางวันจะหลบซ่อนตัวตามขอนไม้หรือกองใบไม้ในป่า
มีการกระจายพันธุ์บนเกาะมาดากัสการ์ และตามหมู่เกาะใกล้เคียงกัน คือ แถบชายฝั่งทางทวีปแอฟริกาตะวันออก
มีวงชีวิตแบบไม่สมบูรณ์คือ มีระยะไข่, ระยะตัวอ่อน และระยะตัวเต็มวัย ตัวเมียวางไข่หลายใบในถุงไข่ ถุงไข่จะถูกเก็บไว้ภายในลำตัวนานประมาณ 60 วัน จนกระทั่งไข่ฟักออกมาเป็นตัวภายในลำตัวแม่ จากนั้นตัวอ่อนระยะแรกจะออกมาจากลำตัวแม่ ทำให้ดูคล้ายว่าออกลูกเป็นตัว สามารถให้ลูกได้ครั้งละ 30-60 ตัว มีระยะตั้งท้องประมาณ 60 วัน ตัวอ่อนมีรูปร่างคล้ายตัวเต็มวัย ต่างกันที่ขนาดเล็กกว่าลำตัวของตัวอ่อนจะมีรูปร่างเป็นรูปไข่ยาวรีมากกว่า แมลงสาบที่เพิ่งลอกคราบใหม่ ๆ ลำตัวจะมีสีขาว จากนั้นภายใน 2-3 ชั่วโมง สีลำตัวจะค่อย ๆ เข้มขึ้นจนกลายเป็นสีน้ำตาลเข้มในที่สุด เป็นผลจากการสร้างเม็ดสีเมลานินมาสะสมบนผิว ตัวอ่อนตามปกติลอกคราบ 6 ครั้ง จากนั้นเข้าสู่ตัวเต็มวัย เข้าสู่ตัวเต็มวัยเมื่ออายุได้ 6-7 เดือน สามารถออกลูกได้ 3-4 ครั้งต่อปี มีอายุยืนถึง 2-5 ปี
มีลักษณะพิเศษ คือ ตัวเต็มวัยของและตัวอ่อนในระยะหลังสามารถทำเสียงได้ เสียงนั้นคล้ายเสียงขู่ของงู อันเป็นที่ชื่อเรียกในภาษาอังกฤษ อวัยวะที่ให้กำเนิดเสียงของแมลงสาบชนิดนี้อยู่ที่รูหายใจ ที่อยู่บริเวณด้านข้างของท้องปล้องที่ 4 ทั้งสองข้าง การทำเสียงเพื่อใช้ในการเกี้ยวพาราสีก่อนผสมพันธุ์ ตัวผู้จะส่งเสียงขู่เพื่อไล่ตัวผู้อื่น ๆ เพื่อแย่งตัวเมีย นอกจากนี้เสียงขู่ยังใช้สำหรับป้องกันตัวเองจากศัตรูด้วย
แมลงสาบมาดากัสการ์เคยตกเป็นข่าวตามหน้าสื่อครั้งหนึ่ง เมื่อปรากฏว่าอาจเป็นพาหะนำโรคจากต่างแดนมาสู่ในประเทศไทยได้ จากการมีพบว่าได้กลายเป็นสัตว์เลี้ยงของผู้ที่มีรสนิยมเลี้ยงสัตว์แปลก ๆ เพราะจากผลรายงานของกรมวิทยาศาสตร์การแพทย์ กระทรวงสาธารณสุข พบว่ามีเชื้อแบคทีเรียถึง 45 ชนิด และยังตรวจพบหนอนพยาธิตัวจี๊ดอีก 22 ชนิด จึงมีการสั่งห้าม และนำตัวที่ยังมีชีวิตอยู่กว่า 500 ตัวไปทำลายโดยการเผา
แมลงสาบมาดากัสการ์มีรายชื่ออยู่ในบัญชีหมายเลข 2 (Appendix II) ตามบัญชีของไซเตส และมีรายชื่อเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535
Gromphadorhina portentosa
อรัญญิก
อรัญญิก อาจหมายถึง:
วัดมหาธาตุวรวิหาร เพชรบุรี
วัดมหาธาตุ สุโขทัย
วัดมหาธาตุวรวิหาร (ราชบุรี)
วัดมหาธาตุ พระนครศรีอยุธยา
วัดพระยืน
วัดพระยืน อาจหมายถึง:
FLA คือนามสกุลของไฟล์ต้นฉบับของไฟล์แฟลช ซึ่งสามารถแก้ไขได้โดยการใช้โปรแกรมแฟลชต่างๆ เช่น แมโครมีเดีย แฟลช (Macromedia Flash) อะโดบี แฟลช (Adobe Flash) เมื่อแปลงไฟล์ (publish) .fla ให้เป็นไฟล์ .swf แล้ว จะไม่สามารถแก้ไขไฟล์นั้นได้อีก
เคน อาคามัตสึ
เคน อาคามัตซึ
เข้ม ศิษย์สองพี่น้อง
เข้ม ศิษย์สองพี่น้อง เกิดวันที่ 16 ธันวาคม พ.ศ. 2527 เดิมเป็นที่รู้จักในชื่อ เข้ม แฟร์เท็กซ์ เป็นนักมวยไทยชาวไทย และครองตำแหน่งแชมป์โลก WMC มวยไทย รุ่นซูเปอร์เวลเธอร์เวท และใน พ.ศ. 2554 เขาได้เข้าร่วมแข่งขันในรายการไทยไฟท์ ที่ประเทศไทย ในรุ่น 67 กก. โดยเป็นแชมป์ของการแข่งขันครั้งนี้
ในภายหลัง เขาได้ทำหน้าที่เป็นทั้งผู้จัดการ และเทรนเนอร์ให้แก่นักมวยไทยชื่อ อภิสิทธิ์ เค.ที.ยิม
เข้ม ศิษย์สองพี่น้อง มีชื่อจริงคือ สุรศักดิ์ ปักโคทะกัง เกิดวันที่ 16 ธันวาคม พ.ศ. 2527 ที่จังหวัดมหาสารคาม ซึ่งตั้งอยู่ทางภาคตะวันออกเฉียงเหนือ (ภาคอีสาน) ของประเทศไทย เขาเข้าแข่งขันครั้งแรกเมื่ออายุได้ 13 ปี ใน พ.ศ. 2540 นอกจากนี้ เขายังได้เข้าร่วมการแข่งขันรายการไทยไฟท์ โดยเขาสามารถเป็นฝ่ายชนะน็อค อเลสซิโอ แองเจลโล ซึ่งเป็นนักมวยไทยชาวอิตาลีในยกแรก ของรอบ 8 คน ณ วันที่ 25 กันยายน พ.ศ. 2554 ที่หอประชุมมหาวิทยาลัยธรรมศาสตร์ ศูนย์รังสิต และในรอบรองชนะเลิศ เขาได้พบกับ ดอง ซูคิม ซึ่งเป็นนักมวยไทยจากประเทศเกาหลีใต้ โดยเข้มเป็นฝ่ายชนะคะแนน ซึ่งเขาได้พบกับ ฟาบิโอ ปินก้า ในรอบชิงชนะเลิศที่ลานพระบรมรูปทรงม้า ในวันที่ 18 ธันวาคม พ.ศ. 2554 และเข้มเป็นฝ่ายชนะคะแนน คว้าแชมป์รายการดังกล่าวในที่สุด
ออคคิวพายวอลล์สตรีท  เป็นชุดการเดินขบวนประท้วงที่เกิดขึ้นที่นครนิวยอร์ก เดิมการประท้วงเรียกร้องโดยกลุ่มกิจกรรมนิยมแคนาดา แอดบัสเตอร์ส (Adbusters) ได้รับแรงบันดาลใจจากขบวนการอาหรับสปริง โดยเฉพาะการประท้วงจัตุรัสตอห์รีร์ (Tahrir Square) ในกรุงไคโร อันเป็นจุดเริ่มต้นของการปฏิวัติอียิปต์ พ.ศ. 2554 และจากการประท้วงในสเปน
ผู้ประท้วงส่วนใหญ่ประท้วงต่อความไม่เท่าเทียมทางสังคมและเศรษฐกิจ ความโลภของภาคธุรกิจ (corporate greed) และอิทธิพลของเงินบรรษัทและนักวิ่งเต้นในรัฐบาล และความกังวลอื่น ๆ แอดบัสเตอร์สแถลงว่า "เริ่มต้นจากข้อเรียกร้องง่าย ๆ หนึ่งข้อ [คือ] คณะกรรมาธิการของประธานาธิบดีให้แยกเงินจากการเมือง เราเริ่มต้นจัดวาระให้แก่อเมริกาใหม่" โดยจนถึงวันที่ 1 ตุลาคม การเดินขบวนที่คล้ายกันมีจัดขึ้นในกรุงวอชิงตัน ดี.ซี., ลอสแอนเจลิส, บอสตัน, ชิคาโก, ไมอามี, พอร์ตแลนด์ รัฐเมน, พอร์ตแลนด์ รัฐโอริกอน, ซีแอตเทิล, เดนเวอร์ และ คลีฟแลนด์
แม้การประท้วงดังกล่าวจะเสนอโดยนิตยสารแอดบัสเตอร์ส แต่การเดินขบวนดังกล่าวไม่มีผู้นำ นักเคลื่อนไหวจากกลุ่มนิรนามได้กระตุ้นให้ผู้ติดตามมีส่วนในการประท้วง ซึ่งเพิ่มความสนใจแก่กลุ่ม การประท้วงดังกล่าวรวมประชาชนในจุดยืนทางการเมืองต่าง ๆ กันมารวมกัน
การประท้วงในตูนิเซีย พ.ศ. 2553-2554
ไมนด์เลสบีเฮฟเยอร์
ไมนด์เลสบีเฮฟเยอร์  เป็นวงหนุ่มบอยแบนด์ 4 คน ประกอบไปด้วย Prodigy, Roc Royal, Ray Ray และPrinceton ซึ่งเปิดตัวด้วยเพลง "My Girl" พวกเขาได้รวมตัวกันในลอสแอนเจลิส ในปี 2008 ได้ Millsap (ทำงานร่วมกับ บียอนเซ่, จัสติน ทิมเบอร์เลค)และ Vincent Herbert (ทำงานร่วมกับ เลดีกากา, โทนี แบรกซ์ตัน) เป็นผู้ค้นหาศิลปินหน้าใหม่ในการเต้นและร้อง2ปีก่อนอัดเสียง วงนี้เปิดตัวครั้งแรกในทัวร์ของ แบ็กสตรีตบอยส์, และ จัสติน บีเบอร์ ในปี2010 และพวกเขาในแสดงเพลง "My Girl" ใน The Today Show ในเดือน พฤศจิกายน ปี 2010 อีกด้วย
พวกเขาได้แรงจูงใจมาจาก ไมเคิล แจ็กสัน, อัชเชอร์ และ จัสติน ทิมเบอร์เลค และ มายด์เลสบีฮาวิเออร์ ยังเคยได้ไปร่วมทัวร์ใสคอนเสิร์ตของ จัสติน บีเบอร์ และ เจสัน เดอรูโล และยังได้แสดงเปิดตัวก่อนโชว์ของ เจเน็ต แจ็กสัน ในทัวร์ปี 2010 อีกด้วย
ในเดือนตุลา ปี 2010 ได้เปิด ซิงเกิลเพลง My Girls ออกสู่สายตาเป็นครั้งแรก
อัลบั้มนี้กำลัง Released ในประเทศรัฐนิวยอร์ก ในเร็วๆนี้
ซัยนุลอาบิดีน บิน อะลี
ซัยนุลอาบิดีน บิน อะลี (; 3 กันยายน ค.ศ. 1936 – 19 กันยายน ค.ศ. 2019) เป็นนักการเมืองชาวตูนิเซียที่ดำรงตำแหน่งประธานาธิบดีตูนิเซียคนที่ 2 ใน ค.ศ. 1987 จนล่มสลายหลังการปฏิวัติตูนิเซียใน ค.ศ. 2011 บิน อะลีเคยดำรงตำแหน่งนายกรัฐมนตรีในเดือนตุลาคม ค.ศ. 1987 เขาได้ตำแหน่งประธานาธิบดีในวันที่ 7 พฤศจิกายน ค.ศ. 1987 หลังรัฐประหารที่ไร้การนองเลือด และประกาศให้อัลฮะบีบ บูรกีบะฮ์ ประธานาธิบดีในตอนนั้น เป็นผู้ไร้ความสามารถ บิน อะลีได้รับเลือกตั้งกลับมาดำรงตำแหน่งโดยได้รับเสียงส่วนใหญ่เกินร้อยละ 90 ทุกครั้ง การเลือกตั้งใหม่ครั้งสุดท้ายของเขาอยู่ในวันที่ 25 ตุลาคม ค.ศ. 2009
ในวันที่ 14 มกราคม ค.ศ. 2011 หลังมีการประท้วงหนึ่งเดือน เขาถูกบังคับให้ลี้ภัยไปที่ประเทศซาอุดีอาระเบียพร้อมกับลัยลา บิน อะลี ภรรยาของเขากับลูก 3 คน รัฐบาลชั่วคราวตูนีเซียถามองค์การตำรวจอาชญากรรมระหว่างประเทศให้ทำหมายจับระหว่างประเทศ โดยตั้งข้อหาฟอกเงินและค้ายาเสพติด ศาลตูนิเซีย"พิจารณาคดีลับหลัง" แล้วตัดสินให้บิน อะลีกับภรรยาของเขาให้จำคุก 35 ปีในวันที่ 20 มิถุนายน ค.ศ. 2011 ในข้อหาลักทรัพย์และมีเงินและเครื่องเพชรอย่างผิดกฎหมาย ในเดือนมิถุนายน ค.ศ. 2012 ศาลตูนิเซียตัดสินเขา"ลับหลัง"ให้จำคุกตลอดชีวิตจากการปลุกระดมให้ก่อความรุนแรงและฆาตกรรมและศาลทหารก็ตัดสินด้วยวิธีเดียวกันในเดือนเมษายน ค.ศ. 2013 ด้วยข้อหาการปราบปรามการประท้วงอย่างรุนแรงที่เศาะฟากิส แต่เขาไม่ได้รับโทษใด ๆ แล้วเสียชีวิตที่ญิดดะฮ์ ประเทศซาอุดีอาระเบียในวันที่ 19 กันยายน ค.ศ. 2019 ตอนอายุ 83 ปี หลังลี้ภัยเป็นเวลาเกือบทศวรรษ
ในวันที่ 17 กุมภาพันธ์ ค.ศ. 2011 มีรายงานว่าบิน อะลี เกิดป่วยด้วยโรคหลอดเลือดสมอง และต้องเขารักษาตัวที่โรงพยาบาลอย่างไม่มีกำหนด อัลญะซีเราะฮ์รายงานว่า ข้อมูลซาอุดียืนยันว่าบิน อะลี ประสบกับภาวะแทรกซ้อนรุนแรงจากโรคหลอดเลือดสมองได้อย่างต่อเนื่อง และอยู่ในขั้นวิกฤต โดยรัฐบาลซาอุดีอาระเบียไม่ได้ยืนยันหรือปฏิเสธข้อมูลนี้
บิน อะลีเสียชีวิตในโรงพยาบาลที่ญิดดะฮ์ ประเทศซาอุดีอาระเบียจากมะเร็งต่อมลูกหมากในวันที่ 19 กันยายน ค.ศ. 2019 ด้วยอายุ 83 ปี ร่างของเขาถูกนำไปฝังในวันที่ 21 กันยายนที่อัลบะกีอ์ มะดีนะฮ์
สมาคมเนชั่นแนล จีโอกราฟฟิก
สถานีตลิ่งชัน (รถไฟฟ้าชานเมืองสายสีแดงอ่อน)
สาวแว่น (; "glasses girl"; ) หมายถึง หญิงสาวที่สวมแว่นตาจนเป็นบุคลิกลักษณะ และโดยเฉพาะอย่างยิ่ง เมื่อหญิงนั้นน่ารักเหมือนตัวละครในอนิเมะมังงะ คำนี้เดิมผู้คลั่งอนิเมะมังงะใช้เรียกตัวละครหญิงสวมแว่น ต่อมาขยายไปหมายถึงหญิงสาวในโลกจริงหรือในอนิเมะมังงะก็ได้
สาวแว่น ไม่ว่าที่เป็นมนุษย์จริง หรือตัวละคร อาจสวมแว่นเพราะมีปัญหาทางสายตาหรือไม่ก็ได้ ไม่เป็นข้อพิจารณาของคำว่า "สาวแว่น" อนึ่ง ไม่ถือกันด้วยว่า แว่นเป็นวัตถุเร้ากามารมณ์ (fetish) เหมือนอย่างเครื่องแบบนักเรียนของสาวในชุดนักเรียน (seifuku) หรือชุดของสาวใช้ (meido)
ในอนิเมะและมังงะ มักแสดงภาพสาวแว่นว่า เป็นพวกมีโลกส่วนตัวสูง โดยเฉพาะพวกหนอนหนังสือหรือบ้าคอมพิวเตอร์ในเรื่องวัฒนธรรมร่วมสมัย และมักไม่เข้าสังคมในโลกจริง ตัวอย่างของสาวแว่นทำนองนี้ คือ ฮาเซกาว่า จิซาเมะ (Hasegawa Chisame) จากมังงะเรื่อง "คุณครูจอมเวท เนกิมะ! (Negima! Magister Negi Magi)" ของเค็ง อะกะมะสึ (Ken Akamatsu)
นอกจากนี้ ในญี่ปุ่น โดยเฉพาะในวรรณกรรมเยาวชนญี่ปุ่น มักมีทัศนคติโดยทั่วไปว่า สาวแว่นเป็นนักเรียนหญิง มีนิสัยเรียบร้อย มีเสน่ห์ แต่บางครั้งชอบเอาแต่ใจและชอบบงการ สาวแว่นทำนองนี้ปรากฏให้เห็นบ่อยเป็นตัวละครประเภท "หัวหน้าห้อง" (いいんちょう iinchō, "อีนโช"; class representative) ซึ่งมักเป็นที่เคารพเลื่อมใสของนักเรียนดี และมักถูกนักเรียนเหลวไหล (slacker) ล้อเลียนเสมอ ตัวอย่างเช่น ทาคาระ มิยูกิ (Takara Miyuki) จากมังงะเรื่อง "ลัคกี้ สตาร์ (Lucky Star)" ของคะงะมิ โยะชิมิซุ (Kagami Yoshimizu) และมิโดริคาวะ เลตัส (Midorikawa Letasu) จากมังงะเรื่อง "โตเกียวเหมียวเหมียว (Tokyo Mew Mew)" ของเรโกะ โยะชิดะ (Reiko Yoshida)
สำหรับผู้ชายที่ใส่แว่นนั้นเรียก "หนุ่มแว่น" (メガネ男子 meganedanshi, "เมะงะเนะดันชิ") ส่วนในทางวิชาการ เรียกการเกิดกามารมณ์ต่อบุคคลที่สวมแว่นว่า "การเกิดอารมณ์เพศจากแว่นสายตา" (glasses fetishism)
Meganekko
メガネっ娘
เจ้าหญิงคิกูโกะ พระชายาในเจ้าชายโนบูฮิโตะ
เจ้าหญิงคิกูโกะ พระชายาในเจ้าชายโนบูฮิโตะ (; 26 ธันวาคม พ.ศ. 2454 – 18 ธันวาคม พ.ศ. 2547) มีพระนามเดิมว่า คิกูโกะ โทกูงาวะ  เป็นพระชายาในเจ้าชายโนบูฮิโตะ ทากามัตสึโนะมิยะ เป็นพระสุณิสาในจักรพรรดิไทโช และเป็นพระปิตุลานีในสมเด็จพระจักรพรรดิอากิฮิโตะ
พระชนม์ชีพตอนต้น.
เจ้าหญิงคิกูโกะประสูติเมื่อวันที่ 26 ธันวาคม พ.ศ. 2454 หรือพระนามเดิมคิกูโกะ โทกูงาวะ เป็นธิดาคนที่สองของโยชิฮิซะ โทกูงาวะ กับมิเอโกะ โทกูงาวะ (พระนามเดิม เจ้าหญิงมิเอโกะแห่งอาริซูงาวะ) บิดาเป็นบุตรของโยชิโนบุ โทกูงาวะ โชกุนคนสุดท้ายของญี่ปุ่น ส่วนมารดาเป็นพระธิดาในเจ้าชายทาเกฮิโตะ อาริซูงาวะโนะมิยะ ทายาทรุ่นที่ 7 ของตำแหน่งเจ้าชายอาริซูงาวะ ซึ่งเป็นหนึ่งในสี่ราชสกุลที่สืบมาแต่สมัยเอโดะ
คิกูโกะสำเร็จการศึกษาระดับประถมและมัธยมศึกษาจากโรงเรียนกากูชูอิงซึ่งเป็นโรงเรียนหญิงล้วน จนเมื่อมีอายุได้ 18 ปี คิกูโกะจึงได้หมั้นกับเจ้าชายโนบูฮิโตะ ทากามัตสึโนะมิยะ ซึ่งขณะนั้นอยู่ในลำดับที่สามของการสืบราชบัลลังก์ญี่ปุ่น
เธอได้เสกสมรสกับเจ้าชายโนบูฮิโตะ ทากามัตสึโนะมิยะ เมื่อวันที่ 4 กุมภาพันธ์ พ.ศ. 2473 ที่จัดขึ้นภายในพระราชวังอิมพีเรียล หลังการเสกสมรสได้เพียงไม่นานทั้งสองพระองค์ได้เสด็จฯ ไปประกอบพระกรณียกิจในต่างประเทศ ก่อนจะเสด็จฯ นิวัตกลับมายังประเทศญี่ปุ่นในเดือนมิถุนายน พ.ศ. 2474 และเข้าพำนักในทากานาวะ แขวงมินาโตะ กรุงโตเกียว
เจ้าชายโนบูฮิโตะและเจ้าหญิงคิกูโกะทรงครองคู่มายาวนานแต่ไม่มีพระโอรส-ธิดาด้วยกัน จนกระทั่งพระสวามีสิ้นพระชนม์เสียก่อนในปี พ.ศ. 2530
เจ้าหญิงคิกูโกะได้เป็นพระกุลเชษฐ์ที่มีพระชันษาสูงที่สุดของราชวงศ์ญี่ปุ่น หลังจากการสวรรคตของจักรพรรดินีโคจุง พระราชชนนีในสมเด็จพระจักรพรรดิอากิฮิโตะในปี พ.ศ. 2543
เมื่อครั้งการประสูติกาลของเจ้าหญิงไอโกะ พระธิดาเพียงพระองค์เดียวในมกุฎราชกุมารนารูฮิโตะ และมกุฎราชกุมารีมาซาโกะ พระองค์ถือเป็นพระบรมวงศานุวงศ์ชั้นผู้ใหญ่ที่ทรงกล่าวถึงการเปลี่ยนแปลงกฎมนเทียรบาลว่าด้วยการสืบราชบัลลังก์ของฝ่ายในต่อสาธารณชน โดยทรงนิพนธ์บทความลงในนิตยสารฟูจิง-โกรง ซึ่งเป็นนิตยสารรายเดือน ซึ่งภายในมีเนื้อหาเกี่ยวข้องกับแนวความคิดที่จะให้ฝ่ายในสามารถสืบราชสมบัติได้
"ข้าพเจ้าคิดว่ามันเป็นไปได้ที่จะให้พระบรมวงศานุวงศ์ฝ่ายในสามารถครองราชสมบัติเป็นรัชกาลที่ 127 และก็ไม่เป็นการแปลกอันใด เมื่อพิจารณาถึงประวัติศาสตร์อันยาวนานของญี่ปุ่น"
เจ้าหญิงคิกูโกะสิ้นพระชนม์เมื่อวันที่ 18 ธันวาคม พ.ศ. 2547 ณ ศูนย์การแพทย์เซนต์ลู้ก กรุงโตเกียว ประเทศญี่ปุ่น หลังเสด็จฯ เข้ารับการรักษาพระโรคบ่อยครั้งตามพระชันษา สิริพระชันษา 92 ปี โดยมีการจัดพระราชพิธีเมื่อวันที่ 26 ธันวาคมปีเดียวกันนั้นเอง ณ สุสานโทชิมางาโอกะ แขวงบุงเกียว กรุงโตเกียว
เลินนาร์ด คอมเพจโน
เลินนาร์ด โจเซฟ วิคเตอร์ คอมเพจโน หรือ เลินนาร์ด คอมเพจโน  นักมีนวิทยาชาวอเมริกัน ผู้เชี่ยวชาญโดยเฉพาะเรื่องของปลาฉลาม
ดร.คอมเพจโนจบการศึกษาระดับปริญญาเอกจากมหาวิทยาลัยสแตนฟอร์ด เมื่อปี ค.ศ. 1979 ด้วยทุนการศึกษาของสถาบัน รวมถึงได้รับการทุนการศึกษาจากมหาวิทยาลัยฮาร์เวิร์ดด้วย เป็นอาจารย์พิเศษของมหาวิทยาลัยซานฟรานซิสโกสเตท ระหว่างปี ค.ศ. 1979 ถึงปี ค.ศ. 1985
ดร.คอมเพจโน ปัจจุบันเป็นหัวหน้าของศูนย์การวิจัยปลาฉลาม และภัณฑารักษ์ด้านปลา ของพิพิธภัณฑ์อิซิโกแอฟริกาใต้ ที่เคปทาวน์ เป็นผู้เชี่ยวชาญที่ได้รับการยอมรับในระดับสากลเกี่ยวกับปลาฉลาม เป็นผู้เชี่ยวชาญในระดับแนวหน้าของโลกเกี่ยวกับระบบร่างกาย การเปลี่ยนรูปร่างวิวัฒนาการซากดึกดำบรรพ์, สัตวภูมิศาสตร์ และความหลากหลายทางประวัติศาสตร์ธรรมชาติและการอนุรักษ์ปลาฉลาม เป็นรองประธานภูมิภาคกรรมการปลาฉลามของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) เป็นหนึ่งในกลุ่มผู้เชี่ยวชาญและที่ปรึกษาด้านการวิจัยสำหรับกองประมงขององค์การอาหารและการเกษตรแห่งสหประชาชาติ (FAO) ของสหประชาชาติ มีผลงานตีพิมพ์ยอดนิยมกว่า 200 เอกสารบทความ, รายงาน, เว็บไซต์, หนังสือและบทความต่าง ๆ เกี่ยวกับปลาฉลามและปลากระดูกอ่อนต่าง ๆ
ในด้านการอนุกรมวิธาน เป็นหนึ่งในผู้อนุกรมวิธานปลากระเบนขาว ("Himantura signifer") ซึ่งเป็นปลากระเบนน้ำจืดที่พบได้ในภูมิภาคเอเชียตะวันออกเฉียงใต้ด้วย
Compagno
Leonard Joseph Victor Compagno
Leonard Compagno
วิทยาสัตว์เลื้อยคลานและสัตว์สะเทินน้ำสะเทินบก
วิทยาสัตว์เลื้อยคลานและสัตว์สะเทินน้ำสะเทินบก  เป็นสัตววิทยาแขนงหนึ่ง ที่ศึกษาโดยเฉพาะกับสัตว์เลื้อยคลานและสัตว์สะเทินน้ำสะเทินบก อาทิ เต่า, ตะพาบ, จระเข้, กิ้งก่า, จิ้งจก, ตุ๊กแก, งู, กบ, คางคก, ซาลาแมนเดอร์, ทัวทารา
โดยคำว่า "Herpetology" มาจากภาษากรีก คำว่า "ἑρπήτόν" (herpeton) หมายถึง "สัตว์ที่น่าขยะแขยง" และ "λογία" (logia) หมายถึง "ความรู้ หรือ การศึกษา" ซึ่งผู้ที่มีความสนใจหรือศึกษาศาสตร์ด้านนี้โดยเฉพาะเรียกว่า นักวิทยาสัตว์เลื้อยคลานและสัตว์สะเทินน้ำสะเทินบก
สำหรับ ผู้ที่จะเป็นนักวิทยาสัตว์เลื้อยคลานและสัตว์สะเทินน้ำสะเทินบกได้นั้นต้องมีภูมิหลังการศึกษาวิทยาศาสตร์และคณิตศาสตร์อย่างดีเยี่ยม มีสถาบันการศึกษาเพียงไม่กี่แห่งเท่านั้นที่เปิดสอนศาสตร์แขนงนี้
สำหรับในประเทศไทยแล้ว การเปิดสอนศาสตร์แขนงนี้ในสถาบันการศึกษาโดยตรงยังไม่มี แต่จะอยู่ในภาควิชาต่าง ๆ ที่เกี่ยวข้อง อาทิ ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เป็นต้นและมีผู้นิยมชมชอบและเชี่ยวชาญอยู่จำนวนไม่น้อย เช่น ผู้ที่นิยมการเลี้ยงสัตว์แปลก ๆ หรือ ผู้ที่ทำงานด้านนี้ในทางวิชาการ อาทิ น.อ.(พิเศษ) วิโรจน์ นุตพันธุ์, จารุจินต์ นภีตะภัฏ, ธัญญา จั่นอาจ, วีรยุทธ์ เลาหะจินดา เป็นต้น
ตอลิบาน